Ramptoestand duur al byna 'n jaar | Maroela Media
Suid-Afrikaners leef nou al byna 'n jaar lank onder die ramptoestand wat aanvanklik op 15 Maart verlede jaar weens die uitbreking van Covid-19 ingestel is.
Dr. Nkosazana Dlamini-Zuma, minister van samewerkende regering en tradisionele sake, het die duur daarvan nou wéér verleng, hierdie keer tot 15 April. Teen daardie tyd sal die ramptoestand al langer as 'n jaar lank geld.
"Dit beteken die huidige maatreëls soos vervat in die regulasies om lewens te red en inkomste te beskerm binne die raamwerk van die risiko-aangepaste strategie, word tot ná 15 Maart vanjaar benodig."
Lungi Mtshali, Dlamini-Zuma se woordvoerder, sê die besluit volg op beraadslaging en die goedkeuring van die kabinet.
"Ons moet ons verbintenis om te kan optree en om veerkragtig en medelydend te wees, behou, terwyl ons saamwerk om Suid-Afrikaners se lewens en hul inkomste te red."
Die oorspronklike ramptoestand sou oorspronklik op 15 Junie verlede jaar, drie maande nadat dit ingestel is, tot 'n einde kom. Die wet bepaal egter dat die minister dit daarna, indien nodig, vir 'n maand op 'n slag verder kan verleng.
Watse inkomste wil hul red. Meer mense sit nou sonder werk en het glad nie meer 'n inkomste agv die inperking wat nou al vir 'n jaar aan die gang is.
Enigste ramp is die ANC
Julle is die grootste ramp wat die land kon tref pffft kopdoek! Inkomste te red regtig waar kopdoek? Julle's korrup en hoeveel mense vergaan van die honger gggmmmfff lekker tatie in die dak pffft